Document ID: 31999R0330

ΚΑΝΟΝΙΣΜΟΣ (ΕΚ) αριθ. 330/1999 ΤΗΣ ΕΠΙΤΡΟΠΗΣ της 12ης Φεβρουαρίου 1999 για τροποποίηση του τμήματος Γ του παραρτήματος VI του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2092/91 του Συμβουλίου, της 29ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), όπως τροποποιήθηκε τελευταία από τον κανονισμό (ΕΚ) αριθ. 1900/98 της Επιτροπής (2), και ιδίως το άρθρο 5 παράγραφος 8 και το άρθρο 13,
τον κανονισμό (ΕΟΚ) αριθ. 207/93 της Επιτροπής, της 29ης Ιανουαρίου 1993, για τον καθορισμό του περιεχομένου του παραρτήματος VI του κανονισμού (ΕΟΚ) αριθ. 2092/91 περί του βιολογικού τρόπου παραγωγής γεωργικών προϊόντων και των σχετικών ενδείξων στα γεωργικά προϊόντα και στα είδη διατροφής και για τον καθορισμό λεπτομερών κανόνων για την εφαρμογή των διατάξεων του άρθρου 5 παράγραφος 4 του εν λόγω κανονισμού (3), όπως τροποποιήθηκε από τον κανονισμό (ΕΚ) αριθ. 345/97 (4), και ιδίως το άρθρο 3 παράγραφος 5,
Εκτιμώντας:
ότι το άρθρο 5 παράγραφος 4 του κανονισμού (ΕΟΚ) αριθ. 2092/91 ορίζει ότι συστατικά γεωργικής προέλευσης μπορούν να περιληφθούν στο παράρτημα VI τμήμα Γ, μόνον εφόσον έχει αποδειχθεί ότι τα εν λόγω συστατικά έχουν γεωργική προέλευση και δεν παράγονται σε επαρκή ποσότητα στην Κοινότητα σύμφωνα με τους κανόνες του άρθρου 6 ή δεν μπορούν να εισαχθούν από τρίτες χώρες σύμφωνα με τους κανόνες του άρθρου 11 7
ότι φάνηκε ότι ορισμένα προϊόντα του τμήματος Γ του παραρτήματος VI είναι διαθέσιμα σε επαρκείς ποσότητες από αγροκτήματα βιολογικής καλλιέργειας 7 ότι, ως εκ τούτου, τα προϊόντα αυτά θα πρέπει να απαλειφθούν από το τμήμα Γ του παραρτήματος VI 7
ότι ορισμένα κράτη μέλη έχουν κοινοποιήσει σε άλλα κράτη μέλη και στην Επιτροπή, σύμφωνα με τη διαδικασία που ορίζεται στο άρθρο 3 παράγραφος 2 του κανονισμού (ΕΟΚ) αριθ. 207/93, ότι έχουν χορηγηθεί άδειες για χρήση ορισμένων συστατικών γεωργικής προέλευσης που δεν περιλαμβάνονται στο τμήμα Γ του παραρτήματος VI του κανονισμού (ΕΟΚ) αριθ. 2092/91 7 ότι για ορισμένα από αυτά τα κοινοποιηθέντα προϊόντα φάνηκε ότι δεν υφίσταται αρκετή ποσότητα προϊόντων βιολογικής παραγωγής στην Κοινότητα και δεν είναι δυνατόν να εισαχθούν τα προϊόντα αυτά σύμφωνα με τους κανόνες που ορίζονται στο άρθρο 11 7 ότι, ως εκ τούτου, τα προϊόντα αυτά θα πρέπει να εισαχθούν στο τμήμα Γ του παραρτήματος VI 7
ότι θα πρέπει να δοθεί περίοδος χάριτος για ορισμένα προϊόντα προκειμένου να επιτραπεί η χρησιμοποίηση των υφισταμένων αποθεμάτων και η προσαρμογή της βιομηχανίας στις νέες απαιτήσεις 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής η οποία αναφέρεται στο άρθρο 14 του κανονισμού (ΕΟΚ) αριθ. 2092/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το τμήμα Γ του παραρτήματος VI του κανονισμού (ΕΟΚ) αριθ. 2092/91 αντικαθίσταται από το παράρτημα του παρόντος κανονισμού.
Άρθρο 2
Τα ακόλουθα προϊόντα θα χρησιμοποιούνται με τους ίδιους όρους που χρησιμοποιούνται και τα προϊόντα που απαριθμούνται στο παράρτημα VI τμήμα Γ του κανονισμού (ΕΟΚ) αριθ. 2092/91 κατά τη διάρκεια μεταβατικής περιόδου η οποία λήγει στις 31 Ιανουαρίου 2000: συμπυκνωμένο βερίκοκο (Prunus armeniaca), συμπυκνωμένος καρπός του σαμπούκου (Sambucus nigra), μάγκο (Mangifera indica), φράουλες σε σκόνη ή συμπυκνωμένες (Fragaria vesca) και σκόνη πέντε καρυκευμάτων η οποία αποτελείται από μάραθο (Foeniculum vulgare), γαρύφαλλο, (Syzygium aromaticum), πιπερόζα (Zingiber officinale), γλυκάνισο (Pimpinella anisum) και κανέλλα (Cinnamomum zeylanicum), κοκκόλιπο, λίπος κακάο και αμυλώδεις τροφές οι οποίες παράγονται από σιτηρά και κονδύλους ή βολβούς, οι οποίοι δεν έχουν υποστεί χημική επεξεργασία.
Άρθρο 3
Ο παρών κανονισμός αρχίζει να ισχύει την 15η Μαρτίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Φεβρουαρίου 1999.

Labels: 3
17
6